Arquidiocese católica latina de Suva

A arquidiocese de Suva (en latín: Archidioecesis Suvana) é unha sé metropolitana da Igrexa católica latina. En 2010 tiña 101.050 bautizados sobre unha poboación total de 1 297 683 habitantes. Peter Loy Chong é o actual arcebispo.

 Territorio 
A arquidiocese abrangue todo o arquipélago das Fidxi. A sé arcebispal é a cidade de Suva, onde está a Catedral do Sagrado Corazón.

O territorio está organizado en 35 parroquias.

 Provincia eclesiástica 
 Diocese País Arquidiocese de Suva   Diocese de Rarotonga     Diocese de Tarawa e Nauru    

 Historia 
O arquipélado das illas Fidxi foi evanxelizado polos padres maristas, que comezaron a chegar ás illas en 1844, cando os misioneiros británicos metodistas wesleyanos xa estaban fortemente estabelecidos.

O 27 de marzo de 1863 foi erixida a prefectura apostólica das Illas Fidxi, en territorios da vigairía apostólica de Oceanía central.

O 10 de maio de 1887 a prefectura apostólica foi elevada ao rango de vigairía apostólica.

O 21 de xuño de 1966, coa bula Prophetarum voces do papa Paulo VI a vigairía apostólica foi elevada ao rango de arquidiocese metropolitana e tomou a súa denominación actual.

 Episcopoloxio 
O único prefecto apostólico das illas foi:
 Jean-Baptiste Breheret (1863 - 1887, renuncia)
Os vigairos apostólicos foron os seguintes:
 Julien Vidal (13 de maio de 1887 - 2 de abril de 1922, finado)
 Charles-Joseph Nicolas (2 de abril de 1922 - 15 de agosto de 1941, finado)
 Victor Frederick Foley (11 de maio de 1944 - 1 de xaneiro de 1967, renuncia)
Dende a súa elevación, os seus arcebispos teñen sido os seguintes
 George Hamilton Pearce (22 de xuño de 1967 - 10 de abril de 1976, renuncia)
 Petero Mataca (10 de abril de 1976 - 19 de decembro de 2012, retirado)
 Peter Loy Chong (19 de decembro de 2012 - actualidade)

 Notas 

 Véxase tamén 
 Ligazóns externas 
 Perfil en Catholic-Hierarchy.org 
 Perfil en GCatholic.org 

Categoría:Divisións territoriais católicas nas Illas Fiji
Categoría:Arquidioceses da Igrexa católica latina